**ΣΑΡΔΗΝΙΑ 8ΗΜ**

Μοναδική και αποκλειστική αναχώρηση από Θεσσαλονίκη για να γνωρίσετε με τον έμπειρο αρχηγό μας τη Σαρδηνία, το δεύτερο μεγαλύτερο νησί ολόκληρης της Μεσογείου και ένα από τα ομορφότερα. Μαγευτικές παραλίες με κρυστάλλινα νερά, κατάφυτα τοπία και παραδεισένιοι κόλποι σας περιμένουν να τους ανακαλύψετε. Το Αλγκέρο, γνωστό και ως ¨Βαρκελώνη της Σαρδηνίας» , η παραθαλάσσια Όλμπια , το πολύχρωμο Κάλιαρι η κοσμοπολίτικη Σμαραγδένια Ακτή μαζί με άλλα τόσα ξεχωριστά μέρη και παραλίες είναι ένα ταξίδι με εμπειρίες που αξίζει να ζήσεις έστω μία φορά στη ζωή σου.

* Νέο αποκλειστικό πρόγραμμα για την Σαρδηνία
* Πτήσεις με την Aegean Airlines με ιδανικά ωράρια
* Διαμονή σε πολυτελή κεντρικά ξενοδοχεία 4\*
* Πλήρες πρόγραμμα επισκέψεων και αρκετό χρόνο στη διάθεση σας
* Καθημερινές προτάσεις για επισκέψεις και δραστηριότητες
* Ολοκληρωμένο πρόγραμμα ξεναγήσεων
* Τήρηση των υγειονομικών πρωτοκόλλων

**1η μέρα πτήση για Όλμπια-Αλγκέρο**

Συγκέντρωση στο αεροδρόμιο Μακεδονία για την πτήση μας στην Όλμπια. Αφού επιβιβαστούμε στο λεωφορείο μας, θα αναχωρήσουμε για το Αλγκέρο και την παραλαβή των δωματίων μας στο Ξενοδοχείο. Ακολούθως θα πάρουμε μια πρώτη γεύση από αυτή την πανέμορφη πόλη με τα ατελείωτα μεσαιωνικά σοκάκια και το χρυσό φρούριό της να δεσπόζει στο λιμάνι. Καθώς το Αλγκέρο κατακτήθηκε το 1353 από το Στέμμα της Αραγωνίας και τα στρατεύματα της Καταλανικής Εταιρείας της Ανατολής, αποτελεί την πόλη του νησιού με τα πιο έντονα καταλανικά στοιχεία. Η διάλεκτος που μιλούν οι κάτοικοί του είναι στενά συνδεδεμένη με την καταλανική γλώσσα και για τον λόγο αυτό, από το 1970 οι πινακίδες στους δρόμους αναγράφονται τόσο στα ιταλικά όσο και στα καταλανικά. Οπότε κάνοντας μία περιήγηση στα δρομάκια της Παλιάς Πόλης, αρκεί για να σας θυμίσει το Barrio Gotico της Βαρκελώνης εξ ου και το όνομα “Barceloneta της Σαρδηνίας”.

**2η μέρα Αλγκέρο περιήγηση στην καστρούπολη-προαιρετική κρουαζιέρα στο σπήλαιο του ποσειδώνα / ή ελεύθερος χρόνος για μπάνιο** **spiaggia di maria pia**

Αφού απολαύσουμε το πρωινό μας, η μέρα μας θα ξεκινήσει γνωρίζοντας την περιτριγυρισμένη από αρχαία τείχη πόλη που είναι γνωστή για το πλακόστρωτο παλιό της κέντρο. Θα θαυμάσουμε τα καταλανικά γοτθικά κτίρια, όπως τον καθεδρικό της Σάντα Μαρία με το επιβλητικό καμπαναριό, το Palazzo Guillot και την εκκλησία του Σαν Φρανσίσκο, του 14ου αιώνα. Τα μεσαιωνικά τείχη του Alghero, χτισμένα γύρω από το centro storico από τους Αραγόνες τον 16ο αιώνα, είναι το σήμα κατατεθέν της πόλης. Εκτείνονται από την Piazza Sulis στα νότια έως την Porta a Mare και την διάσημη μαρίνα στα βόρεια. Μπορείτε να πάρετε το aperitivo σας εκεί, θαυμάζοντας τη θέα προς το Capo Caccia και το γαλάζιο ορίζοντα. Προαιρετικά σας προτείνουμε να επισκεφθείτε το σπήλαιο του Ποσειδώνα που ανακαλύφθηκε από ντόπιους ψαράδες τον 18ο αιώνα και έκτοτε εξελίχθηκε σε δημοφιλές τουριστικό αξιοθέατο.Η είσοδος στο σπήλαιο βρίσκεται μόνο ένα μέτρο πάνω από την επιφάνεια της θάλασσας στους πρόποδες των βράχων «Capo Caccia», ύψους 110 μέτρων και, ως εκ τούτου, το σπήλαιο είναι επισκέψιμο μόνο όταν τα νερά είναι ήρεμα. Στο κομμάτι στο οποίο έχετε πρόσβαση θα δείτε σταλακτίτες, σταλαγμίτες και ένα μικρό νησάκι στο κέντρο της υπόγειας λίμνης του. Εναλλακτικά απολαύστε το μπάνιο σας στη δημοφιλή spiaggia di maria pia.

**3η μέρα Αλγκέρο- Σάσσαρι περιήγηση -Κάλιαρι**

Ξεκινώντας την ημέρα μας με ένα πολύ καλό πρωινό θα αναχώρησουμε για την δεύτερη μεγαλύτερη πόλη του νησιού, την εμπορική πρωτεύουσα της βόρειας Σαρδηνίας, το Σάσαρι. Η πόλη ιδρύθηκε από εμπόρους της Πίζας και της Γένοβας στις αρχές του 13ου αιώνα και υπήρξε έδρα του πρώτου Πανεπιστημίου της Σαρδηνίας. Άφιξη και περιήγηση στην πόλη, κατά τη διάρκεια της οποίας θα δούμε τους καταπράσινους Δημοτικούς Κήπους, το Πανεπιστήμιο, την εκκλησία της Σάντα Μαρία ντι Μπετλέμ, που είναι μια από τις πιο παλαιές της πόλης κ.ά. Στη συνέχεια θα περπατήσουμε στο ιστορικό κέντρο της πόλης με τα γραφικά δρομάκια, θα επισκεφθούμε τον Καθεδρικό ναό του Αγίου Νικολάου γύρω από τον οποίο αναπτύσσεται η μεσαιωνική συνοικία, θα δούμε το ιστορικό σιντριβάνι της πόλης τη Φοντάνα ντι Ροσέλο και θα φθάσουμε στην Πιάτσα ντι Ιτάλια, στην οποία δεσπόζει το επιβλητικό Παλάτσο ντε λα Προβίντσια. Χρόνος ελεύθερος για βόλτα ή για έναν καφέ και συνεχίζουμε για το πανέμορφο Κάλιαρι, την πρωτεύουσα και σημαντικό λιμάνι της Σαρδηνίας. Το πολύχρωμο Κάλιαρι, ένας παμπάλαιος τόπος με τεράστια ιστορία που το όνομά του στην τοπική διάλεκτο σημαίνει «κάστρο» μας περιμένει να το ανακαλύψουμε. Άφιξη και τακτοποίηση στο ξενοδοχείο.

**4η μέρα Κάλιαρι-περιήγηση πόλης -ελεύθερος χρόνος για μπάνιο στη παραλία Ποέτο**

Πρωινή ξενάγηση στην πόλη με την πλούσια πολιτιστική ιστορία, που δημιουργήθηκε από τους Φοίνικες, τους Καρχηδόνιους, τους Ρωμαίους, τους Βυζαντινούς και άλλους κατακτητές που πέρασαν και άφησαν τα σημάδια τους. Θα επισκεφθούμε το Καστέλλο (Castello), την ακρόπολη του Κάλιαρι που βρίσκεται στην κορυφή ενός λόφου. Εκεί, κατά τα μεσαιωνικά χρόνια, οι πιο ισχυροί και εύποροι κάτοικοι της Σαρδηνίας έχτισαν τα σπίτια τους. Σήμερα θα έχουμε την ευκαιρία να δούμε την παραδοσιακή, ιταλική αρχιτεκτονική της συγκεκριμένης περιόδου: αρχοντικά κτήρια, εντυπωσιακοί θόλοι, παλάτια και ένα φοβερό σύμπλεγμα στενών, πλακόστρωτων δρόμων θα σας εκπλήξουν όπως και η μικρή πλακόστρωτη πλατεία Alberto στο ιστορικό κέντρο. Θα επισκεφτούμε ακόμα την παλιά πόλη με τα αριστοκρατικά κτίρια, τον μεγαλοπρεπή Καθεδρικό ναό της Σάντα Μαρία, την πλατεία Συντάγματος (ντέλα Κοστιτουζιόνε), το Κυβερνείο, την πλατεία Ματεότι, τον Πύργο του Ελέφαντα, την εκκλησία των Αγίων Κοσμά και Δαμιανού. Ολοκληρώνουμε τη σημερινή μας ξενάγηση επισκεπτόμενοι την περιοχή του Αρχαιολογικού Πάρκου της Νόρα με τα ερείπια της Καρχηδονιακής πόλης. Στη συνέχεια θα υπάρχει ελεύθερος χρόνος για να γνωρίσουμε προαιρετικά την περιοχή του Φυσικού Πάρκου Μολεντάργκιους (Parco Naturale Molentargius) με τις αλυκές και τα φλαμίνγκο και την πανοραμική θέα προς το πέλαγος ενώ όσοι επιθυμείτε μπορείτε να απολαύσετε το μπάνιο σας στην παραλία Ποέτο. Αγαπημένος προορισμός για τους ντόπιους, η θαυμάσια αυτή παραλία διαθέτει ψιλή άμμο και πεντακάθαρα νερά, καντίνες που σερβίρουν ποτό και φαγητό, αλλά και ομπρέλες με ξαπλώστρες για ενοικίαση.

**5η μέρα Κάλιαρι-Νουόρο-περιήγηση . Όλμπια**

Μετά το πρωινό αναχωρούμε για το Νουόρο (Nuoro), μια σημαντική πόλη που βρίσκεται στην κεντροανατολική Σαρδηνία, στους πρόποδες του όρους Ορτομπένε και που ως γενέτειρα πολλών ποιητών, λογοτεχνών, ζωγράφων και γλυπτών θεωρείται το μεγαλύτερο πολιτιστικό κέντρο της Σαρδηνίας, εξ' ου και το προσωνύμιο "Αθήνα της Σαρδηνίας". Θα επισκεφθούμε στο Λαογραφικό μουσείο και μετά τη βόλτα μας στους γραφικούς δρόμους της παλιάς πόλης θα υπάρχει χρόνος ελεύθερος για βόλτα και καφέ. Στη συνέχεια για την διαμονής τις επόμενες ημέρες θα κατευθυνθούμε προς την παραθαλάσσια πόλη της Όλμπια, ένα σημαντικό τουριστικό κέντρο, χάρη στην όμορφη ακτογραμμή γύρω από αυτήν, η οποία διαθέτει μερικές από τις πιο όμορφες παραλίες της Σαρδηνίας. Τακτοποίηση στο Ξενοδοχείο διανυκτέρευση.

**6η μέρα Όλμπια- περιήγηση ιστορικό κέντρο**

Μετά το πρωινό θα γνωρίσουμε το ιστορικό κέντρο της πόλης όπου υπήρξε αρχαία ελληνική αποικία και το όνομά της προέρχεται από την ελληνική λέξη «ολβία» που σημαίνει ευτυχία. Ανήκει στην περιφέρεια της Gallura και την επαρχία του Σάσσαρι. Το λιμάνι αποτελεί μεγάλο οικονομικό κέντρο της Σαρδηνίας και συνδετικό κρίκο με την ηπειρωτική Ιταλία. Ο Καθεδρικός ναός Σαν Σιμπλίτσιο, το αρχαιολογικό μουσείο, η δημοτική βιβλιοθήκη και η εκκλησία του Αποστόλου Παύλου. Ελεύθερος χρόνος για καφέ ή για μία παγωμένη τοπική μπύρα Ichnusa στο γραφικό δρόμο CORSO UMBERTO I ή εναλλακτικά για εξ ιδίων μετάβαση για μπάνιο στην κοντινή Spiaggia Pittulongu. Το βράδυ μπορείτε να κάνετε μία ‘passeggiata’ - μία ευχάριστη βόλτα στην πολύβουη προκυμαία LUNGOMARE DI OLBIA.

**7η μέρα Προαιρετική εκδρομή στην κόστα σμεράλντα /ελεύθερος χρόνος για μπάνιο**

Για σήμερα σας προτείνουμε μία μοναδική προαιρετική εκδρομή στη Σμαραγδένια Ακτή, την πιο λαμπερή περιοχή του νησιού, όπως μας προδιαθέτει και η ονομασία του. Αυτή η περιοχή μεταξύ των κόλπων Arzachena και Cugnana θεωρείται το καταφύγιο των διάσημων. Έχει πληθώρα wine bar, γκουρμέ εστιατόρια, νυχτερινά κέντρα, καθώς και πολυτελείς μαρίνες. Στη διαδρομή μας για την Σάντα Τερέζα θα συναντήσουμε τοπία άπειρου κάλλους με τιρκουάζ νερά, πολυτελείς βίλες και μεγάλα ξενοδοχεία. Αυτό είναι το σκηνικό των ακτών γύρω από την Costa Smeralda, με το γραφικό λιμανάκι Porto Cervo να αποτελεί καταφύγιο για τα κότερα,θα υπάρχει ελεύθερος χρόνος για μπάνιο στην πανέμορφη παραλία Rena Bianca της Santa Teresa di Gallura με τα βαθυγάλανα νερά και φρεσκότατα θαλασσινά σε ένα από τα παραθαλάσσια εστιατόρια του τουριστικού θερέτρου. Επίσης μπορείτε να ανεβείτε και να φωτογραφηθείτε στον Πύργο Longo Sardo που χτίστηκε γύρω στο 1577 κατόπιν εντολής του βασιλιά Φιλίππου Β' της Ισπανίας που αγναντεύει διαχρονικά τον Πορθμό του Boniofacio. (Κορσική). Για όσους δεν ακολουθήσουν στην εκδρομή, με την καθοδήγηση του αρχηγού μας θα μπορέσετε να μεταβείτε στην παραλία Spiaggia Pittulongu ,μια καταπληκτική παραλία με καταγάλανα νερά για μπάνιο. Επιστροφή στην Όλμπια μέσα από μία συναρπαστική πανέμορφη διαδρομή.

**8η μέρα Όλμπια-Πτήση επιστροφής**

Αφού απολαύσουμε το πρωινό μας στο ξενοδοχείο,θα μας απομένει ελεύθερος χρόνος για μία τελευταία βόλτα στην Όλμπια. Στη συνέχεια θα αναχωρήσουμε για το αεροδρόμιο και την πτήση επιστροφής και με τις καλύτερες αναμνήσεις..

|  |  |  |  |  |  |  |
| --- | --- | --- | --- | --- | --- | --- |
| Ημ. | Αναχ. | Ξενοδοχείο/  Τοποθεσία | Τιμή σε  Δίκλινο/Τρίκλινο  Non ref/Κανονική τιμή | Τιμή  παιδιού έως  12 ετών  Non ref/Κανονική τιμή | Επιβάρυνση  Μονοκλ.  Non ref/Κανονική τιμή | Αερ. Εταιρία  RyanAir |
| 8 | 27/7 | Hotel Catalunya 4\*  Αλγκέρο (sea view rooms)  Holiday Inn Cagliari 4\*  Κάλιαρι  Colonna Palace 4\*  Όλμπια | 1299/1369 | 839/889 | 599 | Aegean Airlines  Θες/νικη-Αθήνα  07.55-08.50  Αθήνα-Όλμπια  13.00-14.20  Όλμπια-Αθήνα  15.05-18.05  Αθήνα-Θες/νίκη  19.45-20.40 |
| 8 | 03/08 |

Περιλαμβάνονται:

* Αεροπορικά εισιτήρια για Όλμπια με την Aegean airlines
* Αποσκευές : 1 προσωπικό αντικείμενο (40x20x25cm) + 1 χειραποσκευή 8κ (55x40x20cm) ανά άτομο + 1 βαλίτσα 23 κιλών ανά άτομο
* Διαμονή για 7 διαν/σεις στα πολυτελή αναφερόμενα ξενοδοχεία 4\*
* Πρωινό καθημερινά
* Μεταφορές - περιηγήσεις με πολυτελές λεωφορείο σύμφωνα με το πρόγραμμα
* Συνοδός εκδρομής
* Ταξιδιωτική ασφάλιση

Δεν περιλαμβάνονται:

* Φόροι αεροδρομίου 220€ το άτομο
* Εισιτήρια εισόδων σε αξιοθέατα
* Δημοτικοί φόροι πόλεων
* Προαιρετική εκδρομή : 60ευρ

ΤΥΠΟΙ ΤΙΜΩΝ : η non-refundable ή αλλιώς μη επιστρέψιμη τιμή, σας εξασφαλίζει μια super έκπτωση, το συνολικό ποσό της εκδρομής εξοφλείται με την κράτησή σας και δεν υπάρχει δυνατότητα ακύρωσης ( Εξαιρείται η περίπτωση ακύρωσης λόγω πιστοποιημένης νόσησης Covid 19, καθώς έχουμε φροντίσει για αυτό ασφαλίζοντάς σας με ταξιδιωτική ασφάλιση και με καλύψεις έναντι του Covid-19 ). Ο δεύτερος τύπος τιμής - η κανονική τιμή, βασίζεται στους γενικούς όρους συμμετοχής.